1. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 682 της 28 Ιουλ./18 Αυγ. 1977 (ΦΕΚ Α΄ 224) Περί της λειτουργίας του Συμβουλίου Τεχνικής και Επαγγελματικής Εκπαιδεύσεως. Έχοντες υπ’ όψιν: 1.Τας διατάξεις των παρ. 2 και 3 του άρθρ. 74 του Ν. 576/77 «περί οργανώσεως και διοικήσεως της Μέσης και Ανωτέρας Τεχνικής και Επαγγελματικής Εκπ/σεως». 2.Την υπ’ αριθ. 685/1977 γνωμοδότησιν του Συμβουλίου της Επικρατείας, προτάσει του επί της Εθνικής Παιδείας και Θρησκευμάτων Υπουργού, αποφασίζομεν: Άρθρον 1. Ορισμός Εισηγητών και Γραμματέως. 1.Τα εις το Συμβούλιον Τεχνικής και Επαγγελματικής Εκπ/σεως αγόμενα θέματα εισηγούνται μέλη αυτού, οριζόμενα ως εισηγηταί υπό του Προέδρου του Συμβουλίου. 2.Χρέη γραμματέως εκτελεί διοικητικός υπάλληλος του Υπουργείου Εθνικής Παιδείας και Θρησκευμάτων των κλάδων ΑΤ ή ΑΡ επί βαθμώ τουλάχιστον 6ω οριζόμενος μετά του αναπληρωτού του επί χρόνον ίσον προς την θητείαν των μελών του Συμβουλίου, δι’ αποφάσεως του Υπουργού Εθνικής Παιδείας και Θρησκευμάτων. Άρθρον 2. Θητεία. Η θητεία των μελών του Συμβουλίου ορίζεται διετής Άρθρον 3. Συνεδριάσεις - Απαρτία - Λήψις αποφάσεων. 1.Το Συμβούλιον εδρεύει παρά τω Κεντρικώ καταστήματι του Υπουργείου Εθνικής Παιδείας και Θρησκευμάτων και συνεδριάζει εις χρόνον καθοριζόμενον υπό του Προέδρου αυτού. 2.Το Συμβούλιον συνεδριάζει παρόντων τριών τουλάχιστον μελών, αι δε γνωμοδοτήσεις αυτού λαμβάνονται δια πλειοψηφίας των παρόντων μελών, εν ισοψηφία νικώσης της ψήφου του Προέδρου. 3.Αι συνεδριάσεις του Συμβουλίου είναι μυστικαί. 4.Η πρόσκλησις, εις την οποίαν αναγράφονται τα θέματα της ημερησίας διατάξεως, επιδίδεται, επί αποδείξει δια δημοσίου οργάνου προς έκαστον των τακτικών και αναπληρωματικών μελών δύο ημέρας τουλάχιστον προ της ημερομηνίας συνεδριάσεως του Συμβουλίου. 5.Εις όλως εξαιρετικάς περιπτώσεις, εκτιμωμένας υπό του Προέδρου η πρόσκλησις δύναται να επιδίδεται κατά την προτεραίαν της συνεδριάσεως. 6.Τον Πρόεδρον απόντα, κωλυόμενον ή ελλείποντα αναπληροί ο αρχαιότερος των παρόντων μελών, δημόσιος υπάλληλος. 7.Το Συμβούλιον υποχρεούται να εκδώση γνωμοδότησιν εντός μηνός από της περιελεύσεως εις αυτό του σχετικού θέματος. Άρθρον 4. Αποδεικτικά στοιχεία. 1.Προς σχηματισμόν κρίσεως το Συμβούλιον λαμβάνει υπ’ όψιν και εκτιμά ελευθέρως παν σχετικόν κατά την κρίσιν του στοιχείον ή αποδεικτικόν μέσον. 2.Ωσαύτως δύναται να ζητήση την παροχήν εξηγήσεων και την προσαγωγήν αποδεικτικών στοιχείων, τάσσον προθεσμίαν προς υποβολήν τούτων, προσέτι δε να καλή πάντα ενδιαφερόμενον εις αυτοπρόσωπον ενώπιον αυτού εμφάνισιν προς παροχήν εξηγήσεων. Άρθρον 5. Τηρητέα βιβλία - Αλληλογραφία - Σφραγίς. 1.Υπό του γραμματέως του Συμβουλίου τηρούνται τα εξής αναγκαία βιβλία. α)Βιβλίον Πρωτοκόλλου εισερχομένων και εξερχομένων εγγράφων. β)Βιβλίον Πρακτικών συνεδριάσεων. γ)Βιβλίον Διεκπεραιώσεως των παραδιδομένων εγγράφων. 2.Τα τηρούμενα βιβλία αριθμούνται και μονογραφούνται κατά φύλλον υπό του γραμματέως, θεωρούνται δε υπό του Προέδρου εις το τελευταίον φύλλον αυτών. 3.Το Συμβούλιον έχει ιδίαν με την ονομασίαν αυτού σφραγίδα. 4.Το Συμβούλιον αλληλογραφεί δια του Προέδρου απ’ ευθείας μετά πάσης αρχής, η οποία υποχρεούται εις την υποβολήν οιουδήποτε ζητουμένου εγγράφου ή στοιχείου σχετικού με το ζήτημα επί του οποίου πρόκειται να αποφανθή. Άρθρον 6. Τήρησις Πρακτικών. 1.Εις το τηρούμενον υπό του γραμματέως βιβλίον πρακτικών καταχωρούνται αι αποφάσεις των συνεδριάσεων, καταχωριζομένης εν αυτώ και της γνώμης των μειοψηφούντων μελών. 2.Το βιβλίον Πρακτικών υπογράφεται μεθ’ εκάστην συνεδρίασιν υπό του Προέδρου και των μελών, απόσπασμα δε δακτυλογραφημένον των κατά συνεδρίασιν λαμβανομένων αποφάσεων υπογραφόμενον υπό του Προέδρου και του γραμματέως διαβιβάζεται αμελλητί και επί αποδείξει εις την ενδιαφερομένην υπηρεσίαν προς εκτέλεσιν. Άρθρον 7. Καθορισμός Αποζημιώσεως. 1.Εις τον Πρόεδρον, τα μέλη και τον Γραμματέα του Συμβουλίου καταβάλλεται αποζημίωσις, καθοριζομένη κατά τας διατάξεις του Ν.Δ. 176/69 (ΦΕΚ 71 τ.Α΄). 2.Προς τον σκοπόν τούτον εγγράφεται η αναγκαιούσα πίστωσις εις τον προϋπολογισμόν του Υπουργείου Εθνικής (Αντί της σελ. 59(γ) Σελ. 59(δ) Τεύχος 650-Σελ. 7 Συμβούλια Επαγγελματικής και Τεχνικής Εκπαιδεύσεως 32.Α.γ.1 Παιδείας και Θρησκευμάτων. Εις τον Υπουργόν Εθνικής Παιδείας και Θρησκευμάτων, ανατίθεμεν την δημοσίευσιν και εκτέλεσιν του παρόντος Προεδρικού Διατάγματος. Σελ. 60(δ) Τεύχος 650-Σελ. 8 32.Α.γ.1 Συμβούλια Επαγγελματικής και Τεχνικής Εκπαιδεύσεως 